શીર્ષક: Coronavirus : ચીનમાં કોરોના વાઇરસથી 80નાં મૃત્યુ, 3000 લોકો અસરગ્રસ્ત\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ચીનના હુબેઈ પ્રાંતમાં કોરોના વાઇરસને લીધે અત્યાર સુધીમાં 76 લોકોનાં મોતની પુષ્ટિ થઈ છે.

આખા ચીનમાં કોરોના વાઇરસને કારણે કુલ 80 લોકોનાં મૃત્યુ થયાં છે. 3000 લોકો અસરગ્રસ્ત છે.

ચીનના સ્ટેટ મીડિયાના કહેવા મુજબ 300 લોકો ગંભીર રીતે બીમાર છે.

આ ઉપરાંત તેમજ 5794 લોકોને આ વાઇરસનો ચેપ લાગ્યો હોય તેવી શક્યતા છે અને 30 હજારથી વધુ લોકોને નિરીક્ષણમાં રાખવામાં આવ્યા છે.

દરમિયાન ફ્રાંસના સ્વાસ્થ્યમંત્રી ઍગ્નેસ બુઝીને કહ્યું કે ચીની સરકાર સાથે થયેલા કરાર બાદ આ અઠવાડિયામાં ફ્રાંસના નાગરિકોને ફ્લાઇટના માધ્યમથી ફ્રાન્સ લઈ જવાશે.

તો સમાચાર એજન્સી એએનઆઈના જણાવ્યા અનુસાર ગુજરાતને અડીને આવેલા રાજ્ય રાજસ્થાનમાં પણ કોરોના વાઇરસનો એક શંકાસ્પદ કેસ નોંધાયો છે.

લૉકડાઉનને કારણે અંદાજે ત્રણ કરોડ 60 લાખ લોકોને અસર પહોંચી છે.

અગાઉ સૌથી અસરગ્રસ્ત વુહાન શહેર પછી હુઆનગાંગ શહેરમાં પણ લૉકડાઉન જાહેર કરવામાં આવ્યું હતું.

10 શહેરોના આશરે બે કરોડ લોકો પર પ્રવાસ પ્રતિબંધો લાદવામાં આવ્યા છે અને ફ્લાઇટ, બસ, રેલ સહિતની જાહેર પરિવહન સેવાઓ રદ કરવામાં આવી છે. 

વુહાન, હુઆનગાંગ બાદ ગુરુવારે હેબે અને હલોજીઆંગમાં પણ વાઇરસથી મૃત્યુની ઘટના બની છે.

ઉલ્લેખનીય છે કે ચીનમાં કરોડો લોકો લુનાર ન્યૂયરની તૈયારી કરી રહ્યા હતા ત્યારે આ વાઇરસને લીધે જનજીવન પ્રભાવિત થયું છે. 

બિજિંગ અને હૉંગકૉંગે ભીડ ભેગી થાય એવા તમામ મોટા કાર્યક્રમો રદ કરી દીધા છે. 

ચીનના નેશનલ હૅલ્થ કમિશને કહ્યું કે જેટલાં પણ કેસો સામે આવ્યા છે તેમાં 177 લોકોની હાલત ગંભીર છે. 34 લોકોને હૉસ્પિટલમાંથી રજા આપી દેવામાં આવી છે. આ ઉપરાંત 1072 એવી દરદીઓની ઓળખ કરવામાં આવી છે જે વાઇરસથી પીડિત હોય એવી શંકા છે. 

ચીનના આ વાઇરસને લઈને વિશ્વ સ્વાસ્થ્ય સંગઠને પણ તાકીદની બેઠક બોલાવી હતી. જોકે, વિશ્વ સ્વાસ્થ્ય સંગઠને આને આંતરરાષ્ટ્રિય ઇમરજન્સી જાહેરા કરવાથી હાલ ઇન્કાર કર્યો છે.

જે મોટા શહેરો અસરગ્રસ્ત છે તેમાં  વુહાન શહેરની વસતિ 1 કરોડ 10 લાખ છે અને હુઆનગાંગની વસતિ 70 લાખ છે. 

વુહાન શહેરમાં વિમાન અને ટ્રેન ઉપરાંત બસ, ફેરી, સબ-વે વગેરે ટ્રાન્સપોર્ટેશન સેવા રદ દેવામાં આવી છે. 

સિંગાપોર, સાઉદી અરેબિયા અને વિયેતનામમાં પણ આ વાઇરસ જોવા મળ્યો છે.

શહેરો બન્યાં ભૂતિયાં

બિજિંગમાં સરકારે તમામ મોટા સમારોહ રદ કરી દીધા છે. મેળાઓ, ફિલ્મ રિલીઝ વગેરે બંધ કરી દેવામાં આવી છે અને ફોરબિડન સિટીને પણ લોકો માટે બંધ કરી દેવામાં...